Bak den røde lykten

Bak den røde lykten (originaltittel: Dà hóng dēnglóng gāogāo guà), er en kinesisk romantisk dramafilm fra 1991, regissert av Zhang Yimou.

Den ble kåret til beste film ved Hundred Flowers Awards (delt med Historien om Qiu Ju og Yang Gui Fei). Den ble også tildelt prisen som beste ikke-engelskspråklige film ved britiske BAFTA og Sølvløven ved Filmfestivalen i Venezia. Den ble nominert til Oscar i klassen beste utenlandske film.

 Handlingsreferat 
Historien er lagt til 1920-tallet, under Krigsherretiden (1916–1928) ett par år før den kinesiske borgerkrigen. Nitten år gamle Songlian har nettopp mistet faren sin, noe som har gjort at hele familien går konkurs. Ste-moren hennes tvinger Songlian til å gifte seg inn i den velstående Chen-familien, og bli den tredje med-hustruen i hans husstand. Når hun ankommer boligen, blir hun først behandlet nesten som en kongelig. Hun får blant annet en fot-massasje, og gaver. Hun får også besøk av den nye ektemannen hennes, Mester Chen (spilt av Ma Jingwu) husets herre, hvis ansikt aldri blir tydelig vist i filmen.

Songlian oppdager imidlertid snart at ikke alle konkubinene i husholdningen får den samme luksuriøse behandlingen. Faktisk bestemmer mesteren på daglig basis hvilken konkubine han skal overnatte hos. Den han velger får bedre behandling, og kan velge måltider, og får i tillegg mest oppmerksomhet og respekt fra tjenerne. I konstant konkurranse mot hverandre, kjemper de tre konkubinene kontinuerlig om å få mer av ektemannens oppmerksomhet og hengivenhet. Den første elskerinnen, Yuru (spilt av Jin Shuyuan) ser ut til å være nesten like gammel som mesteren selv. Men etter å ha født en sønn flere tiår tidligere, virker Yuru nå fullstendig resignert for å leve ut livet sitt som glemt og alltid forbigått til fordel for de yngre med-hustruene.

Den andre elskerinnen, Zhuoyun blir snart venn med Songlian, komplimenterer hennes ungdom og skjønnhet, og gir henne kostbar silke i gave. Zhuoyun advarer henne også om  ektemannens elskerinne Meishan, en tidligere opera-sanger som er fryktelig bortskjemt - og som ikke vil takle å ikke lenger være den yngste og mest favoriserte av mesterens leketøy. Etter hvert som tiden går, oppdager Songlian imidlertid at det virkelig er Zhuoyun som ikke er til å stole på. Songlian må også forholde seg til sin personlige hushjelp, Yan'er, som misliker henne og drømmer om å bli en med-hustru selv. Songlian utgir seg for å være gravid, forsøker å få mye mer av mesterens tid, samtidig som hun prøver å faktisk bli gravid. Zhuoyun samarbeider imidlertid med Yan'er som snart oppdager ett par blodige undertøy, noe som kan tyde på at Songlian nylig har hatt mensen.

Songlian som tidligere hadde studert ved universitetet før farens bortgang, og deretter ble tvunget inn i ekteskap, kommer til den konklusjon at hun er lykkeligere på egen hånd. Hun ser på konkurransen mellom konkubinene som en unødvendig bestrebelse som ikke fører til glede for dem, ettersom hver kvinne bare er som en «kappe» mesteren kan bære og kaste etter hans eget forgodtbefinnende. Songlian begynner også å snakke om selvmord, og mener at det å dø er en mye bedre skjebne enn å fortsette som en konkubine i Chen-husholdningen.

 Rolleliste 
 Gong Li as Songlian.
 He Saifei som Meishan. En elskerinne
 Cao Cuifen som Zhuoyun. En annen elskerinne.
 Kong Lin som Yan'er, en ung tjener.

Referanser

 Eksterne lenker 

Kategori:Filmer fra 1991
Kategori:Kinesiske romantiske dramafilmer
Kategori:Kinesiske historiske filmer
Kategori:Filmer satt til 1920-årene
Kategori:Filmer lagt til Kina
Kategori:Kinesiskspråklige filmer
Kategori:Filmer basert på bøker